Zoë Kravitz

Zoë Isabella Kravitz (s. 1. joulukuuta 1988 Los Angeles, Kalifornia) on yhdysvaltalainen näyttelijä ja malli. Hän on näytellyt muun muassa elokuvissa Rakkauden resepti (2007), Stranger in You (2007), X-Men: First Class (2011), After Earth (2013), Divergent – Outolintu (2014), Mad Max: Fury Road (2015), Ihmeotukset: Grindelwaldin rikokset (2018) ja The Batman (2022). Kravitz oli Teen Choice -palkintoehdokkaana roolistaan X-Men: First Classissa.

 Varhaiselämä 
Zoë Kravitz syntyi Los Angelesin Venice Beachillä muusikko Lenny Kravitzin ja näyttelijä Lisa Bonet'n ainoaksi lapseksi. Hänen molemmat vanhempansa ovat afroamerikkalais-juutalaisia. He avioituivat vuonna 1987 ja erosivat Zoën ollessa viisivuotias. Hänen kummitätejään ovat näyttelijät Marisa Tomei ja Cree Summer.

Zoë asui äitinsä kanssa 11-vuotiaaksi asti, jolloin hän muutti Miamiin isänsä luokse asuen kesät äidin luona. Kravitz kävi Country Day Schoolia Miamissa sekä Rudolf Steiner Schoolia Manhattanilla New Yorkissa. Sen jälkeen hän alkoi opiskella newyorkilaisen yliopiston esittävän taiteen konservatoriossa. Hän lopetti koulun yhden vuoden jälkeen ja muutti Brooklyniin aloittaakseen elokuvauran. Kravitz on kertonut sairastaneensa anoreksiaa ja bulimiaa lukioajoista noin 24-vuotiaaksi asti.

 Ura 
Uransa alussa Kravitzilla oli sivuosat muun muassa elokuvissa Rakkauden resepti ja Stranger in You. Vuonna 2011 hän näytteli Angel Salvadorea elokuvassa X-Men: First Class. Sen jälkeen Kravitz näytteli sivuroolissa Christinaa vuonna 2014 ensi-iltaan tulleessa elokuvassa Divergent – Outolintu sekä sen jatko-osissa.

Kravitz näytteli Toast the Knowing -hahmoa toimintaelokuvassa Mad Max: Fury Road (2015) sekä Leta Lestrangea elokuvissa Ihmeotukset ja niiden olinpaikat (2016) ja Ihmeotukset: Grindelwaldin rikokset (2018), jotka ovat Harry Potter -sarjan esiosia. Televisiossa Kravitz sai laajaa huomiota HBO:n draamasarjasta Big Little Lies (2017–2019). Vuonna 2020 hän näytteli pääroolia Hulun sarjassa High Fidelity.

Kravitzin asema elokuvatähtenä vahvistui, kun hän näytteli Kissanaista elokuvassa The Batman (2022). Hänen tulkintansa toi hahmoon aiempaa itsenäisemmän ja voimakkaamman sävyn. Samana vuonna hän esiintyi myös Steven Soderberghin rikostrillerissä KIMI. 

Vuonna 2024 Kravitz teki ohjaajadebyyttinsä psykologisella trillerillä Blink Twice, jonka hän myös käsikirjoitti. Elokuvassa käsitellään Me Too -liikkeeseen liittyviä teemoja. Pääosassa nähtiin Channing Tatum teknologiamiljardöörinä, jonka yksityissaarella järjestämä vierailu saa synkän käänteen. Vuonna 2025 Kravitz näytteli fiktiivistä versiota itsestään Apple TV+ -komediasarjassa The Studio, mistä hän sai Emmy-ehdokkuuden parhaasta vierailijanäyttelijästä komediasarjassa. Samana vuonna hän esiintyi rikostrillerissä Caught Stealing, jonka ohjasi Darren Aronofsky.

Kravitz on työskennellyt mallina muotilehdissä kuten Venus Zine ja Elle. Hän on myös esiintynyt Vera Wangin hajuvesimainoksissa. Kravitz on edustanut myös muun muassa Yves Saint Laurentia.

 Yksityiselämä 
Kravitzilla on sisar- ja velipuoli äitinsä uudesta avioliitosta näyttelijä Jason Momoan kanssa.Lisa Bonet's new baby's name is a mouthful Access Hollywood. 9.1.2009. Viitattu 23.2.2015. 

Kravitz kihlautui näyttelijä Karl Glusmanin kanssa helmikuussa 2018.https://www.aol.com/article/entertainment/2018/10/29/zoe-kravitz-reveals-shes-engaged-to-karl-glusman/23575184/  Joulukuussa 2020 Kravitz haki avioeroa Glusmanista heidän 18 kuukautta kestäneen liittonsa jälkeen. Avioero astui voimaan elokuussa 2021.

Kravitz alkoi seurustella näyttelijä Channing Tatumin kanssa vuonna 2021 ja kihlautuivat vuonna 2023. Lokakuussa 2024 heidän uutisoitiin eronneen.

 Filmografia 
Elokuvat Vuosi Suomenkielinen nimi Alkuperäinen nimi Rooli 2007 Rakkauden resepti No Reservations Charlotte Stranger in You The Brave One Chloe 2008 Stewart Assassination of a High School President Valerie Birds of America Birds of America Gillian Tanager 2009 The Greatest – Suurimmat tunteet The Greatest Ashley 2010 Twelve Twelve Gabby Beware the Gonzo Beware the Gonzo Evie Wallace It's Kind of a Funny Story It's Kind of a Funny Story Nia 2011 Yelling to the Sky Yelling to the Sky Sweetness O’Hara X-Men: First Class X-Men: First Class Angel Salvadore 2013 Treading Water Treading Water Laura After Earth After Earth
| Senshi Raige
|-
|rowspan=4| 2014
|Divergent – Outolintu| Divergent| Christina
|-
| Pretend We're Kissing| Pretend We're Kissing| Autumn
|-
| The Road Within| The Road Within| Marie
|-
| Good Kill| Good Kill| Vera Suarez
|-
|rowspan=3| 2015
| Mad Max: Fury Road| Mad Max: Fury Road| Toast
|-
| Outolintu-sarja: Kapinallinen| Divergent Series: Insurgent| Christina
|-
| Dope| Dope| Nakia
|-
|rowspan=4| 2016
| Outolintu-sarja: Uskollinen| Divergent Series: Allegiant| Christina
|-
| Adam Green's Aladdin| Adam Green's Aladdin| Old Miner
|-
| Vincent N Roxxy| Vincent N Roxxy| Roxxy
|-
| Ihmeotukset ja niiden olinpaikat| Fantastic Beasts and Where to Find Them| Leta Lestrange
|-
|rowspan=3| 2017
| Lego Batman Elokuva| The Lego Batman Movie| Selina Kyle / Kissanainen (ääni)
|-
| Gemini| Gemini| Heather Anderson
|-
| Rough Night| Rough Night| Blair 
|-
|rowspan=3| 2018
| Kin| Kin| Milly
|-
| Ihmeotukset: Grindelwaldin rikokset| Fantastic Beasts: The Crimes of Grindelwald| Leta Lestrange
|-
| Spider-Man: Kohti hämähäkkiversumia| Spider-Man: Into the Spider-Verse| Mary Jane Watson (ääni)
|-
| 2020
| Viena and the Fantomes| Viena and the Fantomes| Madge
|-
| rowspan=2| 2022
| KIMI| KIMI| Angela Childs
|-
| The Batman| The Batman'' Selina Kyle / Kissanainen

Televisio Vuosi Suomenkielinen nimi Alkuperäinen nimi Rooli Jaksot 2011 Californication Californication Pearl 8 jaksoa 2016 Portlandia Portlandia Kendall ”Breaking Up” 2017, 2019 Big Little Lies Big Little Lies Bonnie Carlson 14 jaksoa 2020 High Fidelity High Fidelity Robyn ”Rob” Brooks 10 jaksoa A World of Calm A World of Calm kertoja ”The Glassmaker”

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Yhdysvaltalaiset mallit
Luokka:Vuonna 1988 syntyneet
Luokka:Elävät henkilöt